Ungdómshúsið í Hoyvík, KLUBB 188, er ein stovnur fyri ung millum 13-18 ár. Ungdómshúsið er opið tríggjar ferðir um vikuna. Navnið eiga tey ungu sjálvi eftir eina navnakapping. Tað ber til at leinkja (linka), spæla telduspøl, vera á YouTube, syngja karaoke, spæla Playstation, ymisk kortspøl, borðtennis, fótbóltspøl og Nintendo Wii er eisini inn. Í húsinum er annars kreativur multiverkstaður, tónleikarúm, sjónvarpsrúm, hugnakrókar, kafé og kiosk, umframt sjónvarpskíggjar á stórskermi og televarp. Ungdómshúsið er við til at samskipa ymiskt tiltøk saman við hinum ungdómshúsinum í býnum. Klubb 188 húsast undir somu lon sum frítíðarskúlin í Hoyvík.